# Mødereferat – 1. ordinære møde efter konstituering.

**Dato:** 8.8.2013 kl. 19.00 – 21.00

**Sted:** Rødtjørnevej 3B, 8860 Ulstrup

**Deltagere:** Bent Kibsgaard(BK), Lars H. Storgaard(LHS), Lasse Schurmann(LS), Marianne Rigtrup(MR), Susanne Marie Frandsen(SMF), Ebbe Kjær Madsen(EKM),  
Søren Dalby(SD)  
Suppleanter: Henrik Berg Laustsen(HBL), Jens Aage Hansen(JAH).

**Dagsorden**

1. **Valg af ordstyrer.**SD styrede mødet.
2. **Godkendelse og underskrift af referat for tidligere møde.**Godkendt og underskrevet. Sekretær(BK) opbevarer i protokol.
3. **Godkendelse af dagsorden.**  
   Godkendt.
4. **Korte meddelelser siden sidst: Formand/næstformand/kasserer/sekretær/udvalg/andre.   
   *Formand:***  
   Kommenterede den til mødet udsendte **huskeliste** herunder:  
   Opfølgning på beslutninger truffet på det **konstituerende** møde. Herunder blev det fremført, at det formelle vedr. valg og konstituering samt **valg af revisorer** var på plads. **Vedtægterne** var justeret og rettet i henhold til generalforsamlingsbeslutning. Der var ingen tilbagemeldinger om yderligere ændringer. Vedtægterne er således færdigbehandlet og opbevares i nyoprettet **protokol** hos sekretæren. Kan ikke lægges på hjemmesiden før den er operativ.

Orienterede om det netop afholdte møde på **Expedit.** LHS og SD er af Farvskov kommune anmodet om at sidde i styregruppen. Et arkitektfirma havde vundet udbudet om at udarbejde en form for masterplan for Expeditgrunden, som vil stå ubenyttet fra næste år. Til brug for dette arbejde blev LHS og SD anmodet om at udpege personer, som kunne deltage i et ”fremtidsværksted”. Der skulle sendes forslag om deltagere til mødet den 26.8 kl. 18.30 hos Expedit i Ulstrup. Forslag sendes senest tirsdag den 13.8 til projektleder i kommunen, som så udsender indbydelse direkte.  
  
SD havde stillet forslag om oprettelse af en **velkomstgruppe.** Der arbejdes videre med ideen. SD er indtil videre tovholder. Behandles på næste møde.  
   
**Status på grupper**På det konstituerende møde blev det foreslået at der til de forskellige grupper udpeges en kontaktperson fra Ulstrup Lokalråd. Dette skete under behandlingen.  
Erhvervsudvikling: SD havde primært besøgt producerende virksomheder – fremgår af kontaktliste udsendt med mødeindkaldelsen. Detailområdet bør indtænkes i fremtidige aktiviteter. EKM og HBL vil gerne deltage i denne gruppe. SD orienterer disse på særskilt møde. Gregers Petersen, Østjysk IværksætterCenter indkaldes til idemøde i gruppen.  
  
Sti og natur: SD vil gerne aflevere tovholderposten. MR og SMF tager over JAH vil også gerne tilknyttes . SD orienterer om status og sender kontaktliste til MR.  
  
Sammenhold og foreninger  
Bruno Kiilerich havde påtaget sig tovholderrollen efter Esben T Sørensen. SMF er kontaktperson. Opgave med fælleskalender anses for et stort ønske og søges gennemført i samarbejde med hjemmeside- og facebookgrupperne.  
  
Dannebrogspladsen omfattende: Svømmesø, fiskeri, kano, autocamper mv  
Thorbjørn Lager er fortsat tovholder. Men projektet kan godt opdeles i forskellige projekter.  
Thorbjørn har overfor SD givet udtryk for, at der måske på det afholdte møde med kommunen, hvor Thorbjørn ikke deltog, måske var sket nogle misforståelser i relation til svømmesøens placering. Derfor bør det overvejes, at der afholdes et nyt møde, hvor projektet kan drøftes igen.   
SD har særlig indsigt i autocamperområdet og vil gerne deltage herunder tage drøftelse med campingpladser og kommunen, når det bliver aktuelt. LHS og MR er kontaktpersoner fra Ulstrup Lokalråd.  
  
Facebook. Martin Helle er fortsat tovholder. Facebook er oppe at køre og vi skal blot understøtte anvendelsen. Vi bør overveje kobling til hjemmeside samt anvendelse som kommunikationsværktøj for Ulstrup Lokalråd. LS og BK er kontaktpersoner til Ulstrup Lokalråd.

Hjemmesiden  
Henrik Andersen er tovholder. LS og BK kontaktpersoner til Ulstrup Lokalråd. Det er vigtigt at hjemmesiden snarest kommer op at køre. Samtidigt skal vi have sat gang i udvikling af et mere udviklingsorienteret navn i stedet for Ulstrup Lokalråd samt et logo, som gerne må understøtte navnet samt karakterisere området. Evt. kunne vi udskrive en konkurrence blandt borgerne. Rettigheder skal tilfalde Ulstrup Lokalråd. LS og BK udarbejder forslag til tiltag til næste møde og støtter bestræbelserne for at gøre hjemmeside operativ bl.a. skal administrationen sikres.  
  
Byforskønnelse   
Et nyt tema hvorunder f.eks. særlige portal/infotavler og aktiviteter kan høre.   
BK har påtaget sig tovholderrollen.  
  
Der er enighed om, at vi hurtigt kan få mange bolde i luften, og da det er vigtigt, at vi relativt hurtigt kan vise konkrete resultater, vil prioritering være nødvendigt. ”Det vi gør skal vi gøre ordentligt – så hellere færre projekter”. Derfor vil vi på næste møde gøre status og prioritere indsatsområderne. Ansvarlig er de udpegede kontaktpersoner sammen med tovholderne.  
  
***Næstformand/kasserer/sekretær/udvalg/andre*** *–* behandlet under status dog: Da handelsstandforeningen endnu ikke har afholdt generalforsamling afventer vi denne og venter med at oprette bankkonto(LS).

1. **Sager til behandling.**Ikke indkommet noget. Expeditgruppe og kontaktpersoner i Ulstrup Lokalråd blev behandlet under status.
2. **Eventuelt.**Intet
3. **Dato for næste møde**Er fastlagt til mandag den 2. sept. 2013 kl. 19.00 -21.00  
   Sted: Rødtjørnevej 3B, 8860 Ulstrup

Godkendt   
  
­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_  
Bent Kibsgaard Lars H. Storgaard Lasse Schurmann  
  
\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_   
Marianne Rigtrup Susanne Marie Frandsen Ebbe Kjær Madsen

\_\_\_\_\_\_\_\_\_\_\_\_\_\_\_\_\_\_\_\_  
Søren Dalby